Ο **Ματθαίος Μπογδάνος** (*Matthew Bogdanos*) είναι Βοηθός Εισαγγελέα στο Μανχάταν της Νέας Υόρκης (από το 1988), συγγραφέας, και συνταγματάρχης του Σώματος Πεζοναυτών εν εφεδρεία. Το 2003, ενόσω βρισκόταν σε ενεργό δράση με το σώμα των Πεζοναυτών, ηγήθηκε μίας έρευνας που αφορούσε τη λεηλασία του Εθνικού Μουσείου του Ιράκ, και τιμήθηκε με το Εθνικό μετάλλιο Ανθρωπιστικών Σπουδών για τις προσπάθειές του. Είχε αποκτήσει προηγουμένως πανεθνική προσοχή για τη δίωξη του Sean Combs, ο οποίος αθωώθηκε σε δίκη το 2001 για τις κατηγορίες της οπλοκατοχής και της δωροδοκίας που απορρέαν από μία ανταλλαγή πυροβολισμών σε νυχτερινό κέντρο διασκέδασης το 1999.

Μόρφωση
-------

Ο Μπογδάνος παρακολούθησε το προπαρασκευαστικό γυμνάσιο Don Bosco στο Νιου Τζέρσεϊ και αργότερα φοίτησε στο  Πανεπιστήμιο Bucknell  της Πενσυλβάνια. Είναι κάτοχος ενός πτυχίου κλασικών σπουδών από το Bucknell και ενός πτυχίου νομικής από τη νομική σχολή του Πανεπιστήμιου της Κολούμπια. Έχει επίσης ένα μεταπτυχιακό δίπλωμα κλασικών σπουδών από το Πανεπιστήμιο Κολούμπια και ένα άλλο μεταπτυχιακό τίτλο στις Στρατηγικές Μελέτες από την Ακαδημία Πολέμου του στρατού Ηνωμένων Πολιτειών.

Βιογραφία
---------

Ο Μπογδάνος μαζί με τον δίδυμο αδερφό του γεννήθηκε και μεγάλωσε στη Νέα Υόρκη από γονείς οι οποίοι είχαν μεταναστεύσει από την Ελλάδα. Μεγαλώνοντας δούλεψε ως σερβιτόρος στην οικογενειακή επιχείρηση (ελληνικό εστιατόριο) στο κάτω Μανχάταν.

Ο Μπογδάνος κατατάχτηκε στο Σώμα Εφεδρείας των Πεζοναυτών των Ηνωμένων Πολιτειών τον Ιανουάριο του 1977, ενώ ήταν ακόμα νεοσύλλεκτος. Το 1988 παραιτήθηκε από την ενεργό δράση για να γίνει μέλος του γραφείου του Εισαγγελέα του Μανχάταν. Επέστρεψε στις ένοπλες δυνάμεις μετά από τις επιθέσεις της 11ης Σεπτεμβρίου 2001.

Ο συνταγματάρχης Μπογδάνος κατά τη διάρκεια του εορτασμού 233ων γενεθλίων του Σώματος των Πεζοναυτών στις 7 του Νοέμβρη 2008. 
Ο Μπογδάνος έχει συμμετάσχει στις επιχειρήσεις αντιμετώπισης του εμπορίου ναρκωτικών στα σύνορα Μεξικού-ΗΠΑ και ήταν ενεργός κατά τη διάρκεια της επιχείρηση Καταιγίδα της Ερήμου ενώ έχει συμμετάσχει σε αποστολές σε Νότια Κορέα, Λιθουανία, Γουιάνα, Καζακστάν, Ουζμπεκιστάν και Κοσσυφοπέδιο. Το 2001 ήταν μέλος τς ομάδας καταπολέμησης της τρομοκρατίας στο Αφγανιστάν και τιμήθηκε με Χάλκινο Αστέρι για ενέργειες του στην αντιμετώπιση της Αλ Κάιντα. Τον Μάρτιο του 2003 προήχθη σε Συνταγματάρχη και μετατέθηκε στο Ιράκ. Κατά τη διάρκεια της παραμονής του στο Ιράκ, το Μουσείο του Ιράκ στη Βαγδάτη λεηλατήθηκε και χιλιάδες πολύτιμες αρχαιότητες κλάπηκαν με επακόλουθο να επιφορτιστεί για πάνω από πέντε χρόνια την ευθύνη για την ανάκτηση των κλεμμένων αρχαιοτήτων επιτυγχάνοντας να ανακτήσει μέχρι το 2006 περίπου 10000 αντικείμενα (μεταξύ των αρχαιοτήτων που ανακτήθηκαν περιλαμβάνονται το «Αλαβάστρινο βάζο από την Ουρούκ» και «η μάσκα της Warka.»).

Αργότερα ο Μπογδάνος έγραψε μαζί με τον Γουίλιαμ Πάτρικ το βιβλίο *Thieves of Baghdad: One Marine's Passion for Ancient Civilizations and the Journey to Recover the World's Greatest Stolen Treasures*, όπου περιγράφονται οι διαδικασίες ανάκτησης των κλεμμένων αρχαιοτήτων. Τον Νοέμβριο του 2005, του απονεμήθηκε το Εθνικό Μετάλλιο Ανθρωπιστικών Σπουδών από τον πρόεδρο Τζορτζ Μπους για τη συμβολή του στην ανάκτηση των αρχαιοτήτων.  Έχει επίσης λάβει μεταξύ άλλων το βραβείο του Ανάληψης  Δημόσιας Υπηρεσίας το 2004 από την Ελληνική Ένωση Δικηγόρων Αμερικής, το βραβείο Διακεκριμένης Ηγεσίας του 2006 από την Ιστορική Κοινωνία της Ουάσιγκτον DC, καθώς και μια Ανακήρυξη του 2007 από την πόλη της Νέας Υόρκης. 

Το 2009 μετατέθηκε στο Αφγανιστάν ως μέλος δυνάμεων καταστολής ανταρτοπόλεμου (counter-insurgency) του ΝΑΤΟ. Αποδεσμεύτηκε πίσω στην Εφεδρεία των Πεζοναυτών τον Σεπτέμβριο του 2010 και επέστρεψε στο γραφείο του Εισαγγελέα.

Ο Μπογδάνος είναι επίσης πρώην μπόξερ μεσαίων βαρών με ιστορικό αγώνων 23-3. Κατά καιρούς συμμετέχει σε αγώνες μποξ για φιλανθρωπικούς σκοπούς.

Προσωπική ζωή
-------------

Ο Μπογδάνος είναι παντρεμένος και έχει τέσσερα παιδιά με τη σύζυγό του, Κλαούντια.

Παραπομπές
----------

1. ↑  Montagne, Renée. «Chasing Down History and the 'Thieves of Baghdad'».
2. 1 2  Cole, Bruce. «Treasure Hunting in Baghdad A Conversation with Matthew Bogdanos». Interview by the Director of the National Endowment for the Humanities. Αρχειοθετήθηκε από το πρωτότυπο στις 2 Απριλίου 2015.
3. 1 2  Richardson, Clem (3 Ιανουαρίου 2005). «MODERN TREASURE HUNTER». *The Don Bosco Preparatory School graduate chose Bucknell University, and joined the Marines on Jan. 15, 1977, the second semester of his freshman year. 'They left me alone during the school year,' Bogdanos said. 'In the summers, I went to Officers Candidate school*. NY Daily News. Αρχειοθετήθηκε από το πρωτότυπο στις 4 Μαρτίου 2016.
4. ↑  Maykuth, Andrew (9 December 2013). *On the plunder patrol.(Matthew Bogdanos)*. Αρχειοθετήθηκε από το πρωτότυπο στις 2017-11-07. .
5. ↑  Bogdanos, Matthew. «Matthew Bogdanos». Αρχειοθετήθηκε από το πρωτότυπο στις 12 Μαρτίου 2016. Ανακτήθηκε στις 15 Δεκεμβρίου 2013.
6. 1 2  «Thieves of Baghdad: One Marine's Passion for Ancient Civilizations and the Journey to Recover the World's Greatest Stolen Treasures». Ανακτήθηκε στις 9 Δεκεμβρίου 2013.
7. 1 2 3  Nana Owusu Agyemang. «Decorated War Veteran Colonel Matthew Bogdanos at Eastern». Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 10 Δεκεμβρίου 2013.
8. ↑  The Gazette. «Tracking treasure». Αρχειοθετήθηκε από το πρωτότυπο στις 22 Μαρτίου 2016. Ανακτήθηκε στις 9 Δεκεμβρίου 2013.
9. ↑  McClelland, Eileen (17 Μαρτίου 2006). *"Treasure Hunter."*. Houston Chronicle.
10. 1 2  Pat Ammons (6 Φεβρουαρίου 2012). «Col. Matthew Bogdanos discusses lost art in first Huntsville Museum of Art 'Voices of Our Times' lecture series».
11. ↑
12. ↑  Hunter, Karen (New York Daily News) (17 Μαρτίου 2001). "Prosecutor’s Bloody but Unbowed."
13. ↑  Downey, . Roger (9 Οκτωβρίου 2006). «Can Do! And Did». Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 9 Δεκεμβρίου 2013.
14. ↑  National Endowment for the Humanities. «AWARDS & HONORS: 2005 NATIONAL HUMANITIES MEDALIST Matthew Bogdanos». Ανακτήθηκε στις 10 Δεκεμβρίου 2013.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 165858077
* LCCN: n2005071905
* ISNI: 0000 0001 1723 1823
* SUDOC: 135709105

 |

 |